સ્‍થાનિક અધિકારીઓના સતત સંપર્કમાં રહેવા પ્રયત્‍ન કરો, જો જોખમી વિસ્‍તારમાં રહેતા હોવ તો વાવાઝોડાની પ્રથમ આગાહી સમયે જ સ્‍થળાંતર કરવું સલાહ ભર્યું છે, સ્‍થળાંતર સમયે ગભરાટ ફેલાવશો નહીં, સ્‍થળાંતર સમયે ગભરાટ ફેલાવશો નહીં, સ્‍થળાંતર સમયે સામાન તથા ઢોર-ઢાંખરની સલામતીનું ધ્‍યાન રાખો, ઢોર-ઢાંખરને ખૂંટાથી છૂટા કરી રાખો, માછીમારોએ દરીયામાં જવું નહીં, બોટ સલામત સ્‍થળે લાંગરવી, અગરીયાઓએ સલામત સ્‍થળે ખસી જવું,  લણણી માટે તૈયાર પાકને સમયસર લણી લઈ સલામત સ્‍થળે ખસેડો, જેથી વાવાઝોડાથી થતું નુકશાન અટકાવી શકાય, મોટા વૃક્ષની નબળી ડાળીઓ, સુકા, રોગયુકત ભાગો કાપી નાંખો, જેથી પડી જવાથી થતું નુકશાન અટકાવી શકાય, કેટલાક લાકડાના પાટીયા રાખો જે બારીઓમાં જડી શકાય, આશ્રય લઈ શકાય તેવા ઉંચા સ્‍થળો ધ્‍યાનમાં રાખો, રેડીયો ટોર્ચ, ફાનસ, વધારાની બેટરી સાથે રાખો, બિમાર વ્‍યકિતઓ અને બાળકો માટે ખોરાક, પાણી અને દવાઓની લગભગ સાતેક દિવસ ચાલે તેવી વ્‍યવસ્‍થા રાખો,  સુકો નાસ્‍તો, પાણી, ઘાબળા, કપડાં અને પ્રાથમિક સારવારની કીટ સાથે રાખો, અગત્‍યના ટેલિફોન નંબર હાથવગા રાખો, ઘરના સભ્‍યો અને ખાસ કરીને બાળકોમાં વાવાઝોડા અને તેની અસરો તેમજ સલામતીના પગલા વિશે ચર્ચા કરો જેથી કટોકટીના સમયે કોણે શું કરવું તેનું તેઓને જ્ઞાન રહે આમ કરવાથી તેઓનો ભય દૂર થશે અને આપત્તિ સમયે ઝડપથી સલામતી ભર્યા પગલા લેવાની સૂઝ વિકસશે.